Železničná trať Děčín – Benešov nad Ploučnicí – Rumburk/Česká Lípa

Železničná trať Děčín - Rumburk s odbočkou do Českej Lípy (v cestovnom poriadku pre cestujúcich úsek Děčín - Benešov nad Ploučnicí - Rumburk označený číslom 081, úsek Benešov nad Ploučnicí - Česká Lípa spoločne s traťou Česká Lípa – Liberec číslom 086) je jednokoľajová železničná trať. Vedie z Děčína do Rumburku cez Benešov nad Ploučnicí, kde odbočuje časť trate do Českej Lípy, Českú Kamenicu, Jedlovú, Rybniště a Krásnu Lípu. Trať bola sprevádzkovaná v roku 1869, úsek z Benešova nad Ploučnicí do Českej Lípy v roku 1872. Trať prechádza Libereckým a Úsťanským krajom.

Úsek Benešov nad Ploučnicí - Jedlová je s účinnosťou od 7. apríla 2014 kategorizovaný ako regionálna dráha, ostatné úseky sú naďalej časťami celoštátnej železnice.

 Nadväzujúce trate 

 Děčín hlavná stanica 
 Trať 090 (Praha -) Vraňany - Ústí nad Labem - Děčín
 Trať 083 Děčín - Dolní Žleb st. hr. - Bad Schandau - Dresden-Neustadt
 Trať 132 Děčín hl. n. - Oldřichov u Duchcova (v súčasnej dobe bez prevádzky)

 Děčín východ 
 Trať 073 Děčín - Velké Březno - Ústí nad Labem-Střekov

 Česká Kamenice 
 Železničná trať Česká Kamenice - Česká Lípa; prevažná časť je zrušená, v úseku Česká Kamenice - Kamenický Šenov je múzejná prevádzka

 Jedlová 
 Trať 080 Bakov nad Jizerou - Doksy - Česká Lípa - Jedlová

 Rybniště 
 Trať 089 Liberec - Hrádek nad Nisou - Zittau - Varnsdorf - Rybniště

 Krásná Lípa 
 Trať 084 Mikulášovice - Panský (- Krásná Lípa) - Rumburk

 Rumburk 
 Trať 083 Rumburk - Mikulášovice - Dolní Poustevna - Sebnitz
 Trať 084 Rumburk - Panský - Mikulášovice
 Trať 088 Rumburk - Jiříkov st. hr. - Ebersbach (v súčasnosti bez osobnej dopravy)

 Česká Lípa hlavná stanica 
 Trať 080 Bakov nad Jizerou - Doksy - Česká Lípa - Jedlová
 Trať 086 Liberec - Česká Lípa
 Trať 087 Lovosice - Žalhostice - Česká Lípa

 Vlaky 
Po tejto trati v súčasnosti jazdia osobné vlaky Liberec - Česká Lípa - Děčín, osobné vlaky linky U8 Děčín - Rumburk, rýchliky linky D22 Liberec - Česká Lípa - Děčín - Ústí nad Labem a rýchliky linky D23 Kolín - Jedlová - Rumburk, prevádzkované v pravidelných intervaloch. Všetky pravidelné osobné vlaky na trati prevádzkujú České dráhy.

Medzi najčastejšie vozidlá jazdiace po tejto trati patria motorové jednotky Regionova na menej vyťažených osobných vlakoch alebo súpravy ťahané motorovými vozmi radu 843 (rýchliky a ostatné osobné vlaky).http://www.zelpage.cz/razeni/12/cr/trate/081/ Až do ukončenia prenájmu v roku 2012 sa tu vyskytovali aj nemecké jednotky Siemens Desiro a ešte predtým aj motorové vozy radu 810. V pravidelnej prevádzke tú až do roku 2011 niektoré rýchliky ťahali aj motorové lokomotívy 750 (brejlovec)http://www.zelpage.cz/razeni/11/vlaky/cd-1156.

V letnom období je po trati vedený i nostalgický spoj "Lužický motoráček", jazdiaci na trase Liberec - Česká Kamenice (dopravcu KŽC Doprava). Ten je prevádzkovaný motorovým vozom M 262.0.http: //www.zelpage.cz/razeni/12/vlaky/kzc-1600

Od roku 2013 sú na vybrané spoje z Děčína cez Rumburk do Dolnej Poustevny nasadené nové motorové jednotky RegioShark.http://ekonomika.idnes.cz/drahy-ukazaly-zraloka-regioshark-dlc-/eko-doprava.aspx?c=A120628_121639_eko-doprava_neh

Od GVD 2014/2015 mal rýchliky na trase Liberec - Česká Lípa - Děčín - Ústí nad Labem prevádzkovať dopravca na základe plánovaného výberového konania Ministerstva dopravy.http://www.zelpage.cz/zpravy/8362 Celé konanie ale bolo zastavené a všetku pravidelnú osobnú dopravu stále zaisťujú ČD.

 Povodne 
Povodeň v auguste 2010 trať zásadne poškodila. Bolo zničených niekoľko mostov, mostíkov a desiatky kilometrov tratí, najmä v okolí obce Kytlice. Objavili sa aj úvahy o čiastočnom zrušení trate, nakoniec však prešla rekonštrukciou a po zhruba desiatich mesiacoch bola 1. júla 2011 v celej trase znovu sprevádzkovaná.http://www.ceskatelevize.cz/ct24/domaci/doprava/129100-vlaky-se-na-zacatku-prazdnin-vratily-na-kytlickou-trat/

 Galéria 

 Referencie 

 Iné projekty 

 Externé odkazy 
 Na ZelPage.cz
 História železničných tratí

 Zdroj 

Děčín hl. n. – Rumburk
Kategória:Doprava v okrese Děčín
Kategória:Doprava v okrese Česká Lípa
Kategória:Děčín
Kategória:Malá Veleň
Kategória:Benešov nad Ploučnicí
Kategória:Františkov nad Ploučnicí
Kategória:Starý Šachov
Kategória:Žandov
Kategória:Horní Police
Kategória:Stružnice
Kategória:Dolní Habartice
Kategória:Horní Habartice
Kategória:Markvartice (okres Děčín)
Kategória:Veselé (okres Děčín)
Kategória:Česká Kamenice
Kategória:Prysk
Kategória:Kytlice
Kategória:Svor
Kategória:Jiřetín pod Jedlovou
Kategória:Chřibská
Kategória:Rybniště
Kategória:Krásná Lípa
Kategória:Rumburk